stanford-oval/wikipedia huggingface dataset:
מגילת האומות המאוחדות
הערות שוליים

↑  ראו מעמד שטחי יהודה ושומרון מנקודת ההשקפה של המשפט הבינלאומי עמ' 11, מתוך דו"ח על מעמד הבנייה ביהודה ושומרון (דו"ח לוי)
| --- | --- |
בקרת זהויות :  NLI: 987007269130705171  BNE: XX313023  BnF: cb12524247w (data)  GND: 4078797-7  LCCN: n80145759  NDL: 00566424  NLA: 35442290  SNAC: w6rg7z0q  SUDOC: 052449513  VIAF: 269439948   WorldCat (עם VIAF): 269439948
למידת הימנעות

הימנעות היא מושג פסיכולוגי המתאר התנהגות שמתרחשת לאחר אירוע לא נעים ומטרתה למנוע את קיומו של הגירוי/ האירוע הלא נעים בעתיד.
למידת הימנעות היא סוג של התניה אופרנטית. בהתניה אופרנטית האדם לומד שהתנהגות מסוימת מביאה לתוצאה מסוימת וההתנהגות הזו תוגבר כאשר התוצאה מתגמלת. במצב של למידת הימנעות התוצאה המתגמלת היא הימנעות מתוצאה שלילית.
מאורעות שליליים, המעוררים אי נוחות (אברסיביים), משמשים לעיתים קרובות להתניה. ישנם סוגים של התניה אברסיבית שבחלקם האירוע השלילי מביא להחלשת תגובה קיימת ובחלקם מביא ללמידת תגובה חדשה. במקרה של למידת בריחה, האדם לומד תגובה שמפסיקה את האירוע השלילי ולרוב היא תקדים ללמידת הימנעות. בלמידת הימנעות יש סימן מקדים לגירוי השלילי וכאשר האדם מבצע קישור (התניה קלאסית) בין אירועים מקדימים לאירוע השלילי האדם לומד תגובת פחד לסימן המקדים ולומד להגיב בצורה שתמנע את האירוע השלילי.
ניתן להדגים למידת הימנעות בתהליך הביהביוריסטי של התניה אופרנטית, על פי הניסוי הנודע של תיבת סקינר: חולדה מושמת בתיבה. הבודק מפעיל נורה, וזמן קצר לאחר מכן מפעיל זרם חשמלי בצידה האחד של התיבה. החולדה קופצת לצידה השני של התיבה (למידת בריחה). לאחר מספר ניסיונות, בכל פעם שהבודק מפעיל רק את הנורה, לומדת החולדה לקפוץ לצידה השני של התיבה, כדי להימנע מהזרם החשמלי עוד בטרם הופיע (למידת הימנעות).
הימנעות כרונית

למידת הימנעות יכולה להיות מותאמת, כאשר היא מונעת סכנה אמיתית וממשית, אך יכולה להיות לא מותאמת כאשר היא מבוססת על חששות לא מציאותיים או מוגזמים. הימנעות כרונית מגירויים בלתי נעימים יכולה להוביל להתנהגויות לא מסתגלות ולהפרעות נפשיות כמו הפרעות חרדה, הפרעת דחק פוסט טראומטית (PTSD) והפרעה טורדנית כפייתית (OCD). במקרים אלו, הימנעות הופכת להיות בעיה בפני עצמה, שכן היא מחזקת את הפחד ומגבילה את יכולת ההתמודדות עם מצבים שונים.
הקשר נוירולוגי

האמיגדלה, קבוצת גרעינים הנמצאת עמוק בתוך האונות הטמפורליות, אחראית על עיבוד רגשות ופחדים ונראה שלמידת הימנעות קשורה לפעילות מוגברת באמיגדלה. מחקרים מראים את הפעילות של האמיגדלה המגיבה לגירויים מאיימים ולרמזי הימנעות אפילו אם ההימנעות אינה רציונלית. במקרים של פגיעה באמיגדלה נראה הפחתה בהתנהגות פחד וקשיים בהתניית פחד. ממצאים אלו מראים שבקרב יונקים האמיגדלה היא מבנה המוח העיקרי המעורב בלמידת פחד.
ההיפוקמפוס מעורב בהפרעות חרדה ובהפרעת דחק פוסט טראומטית. הימנעות היא סימפטום מרכזי של הפרעות חרדה ולכן כאשר בחנו את הקשר בין נזק בהיפוקמפוס ללמידת הימנעות נראה שתפקוד לקוי של ההיפוקמפוס, פגיעה בפלסטיות של הסינפסות בהיפוקמפוס או נפח מופחת מביאים ללמידת הימנעות מתמשכת.
הכחדת למידת הימנעות

הכחדת למידת הימנעות היא תהליך שבו מופחתת ההתנהגות של הימנעות מגירוי בלתי נעים עד שהיא נעלמת לחלוטין. תהליך זה מתבצע בדרך כלל באמצעות חשיפה הדרגתית לגירוי, תוך שליטה והפחתה של התגובות הרגשיות והפיזיות שהגירוי מעורר. החשיפה לגירוי מתבצעת בצורה מבוקרת ובטוחה, כך שהמטופל לומד שהגירוי אינו מסוכן כפי שחשב. בנוסף, שימוש בטכניקות טיפול קוגניטיבי-התנהגותי (CBT) מאפשר למטופלים לפתח אסטרטגיות חדשות להתמודד עם הגירוי מבלי להימנע ממנו.
ראו גם

אינהיביציה
חוסר אונים נרכש
התמודדות ממוקדת הימנעות
הערות שוליים

↑  Michael Domjan, Avoidance learning., Washington: American Psychological Association, 2018, עמ' 175–190, ISBN 978-1-4338-2778-5. (באנגלית)
↑  Hackjin Kim, Shinsuke Shimojo, John P. O'Doherty, Is Avoiding an Aversive Outcome Rewarding? Neural Substrates of Avoidance Learning in the Human Brain, PLOS Biology 4, 4 ביולי 2006, עמ' e233 doi: 10.1371/journal.pbio.0040233
1 2 3  David LaBerge, Hilgard's Introduction to Psychology, Psychological Science 5, 1994-07, עמ' 184–185 doi: 10.1111/j.1467-9280.1994.tb00496.x
↑  Angelos-Miltiadis Krypotos, Marieke Effting, Merel Kindt, Tom Beckers, Avoidance learning: a review of theoretical models and recent developments, Frontiers in Behavioral Neuroscience 9, 2015-07-21 doi: 10.3389/fnbeh.2015.00189
↑  Michael W. Schlund, Michael F. Cataldo, Amygdala involvement in human avoidance, escape and approach behavior, NeuroImage 53, 2010-11-01, עמ' 769–776 doi: 10.1016/j.neuroimage.2010.06.058
↑  Tara P. Cominski, Xilu Jiao, Jennifer E. Catuzzi, Amanda L. Stewart, Kevin C. H. Pang, The Role of the Hippocampus in Avoidance Learning and Anxiety Vulnerability, Frontiers in Behavioral Neuroscience 8, 2014-08-08 doi: 10.3389/fnbeh.2014.00273
↑  David H. Barlow, Michelle G. Craske, Mastery of Your Anxiety and Panic, Oxford University Press, 2006-12-14, ISBN 978-0-19-972736-0. (באנגלית)
| טראומה נפשית |
| --- | --- | --- |
| מצבי טראומה | סכנת חיים • אלימות • התעללות • אונס • אלימות מינית • מלחמה • טרור  • קרב • תאונת דרכים • טראומה גופנית • שכול • שוד  • אסון טבע • שרפה • הגירה |  |
| מאפייני טראומה | מצוקה נפשית • חרדה • פחד • דאגה • בכי • חוסר אונים • אימה • תבהלה • עוררות • טריגר •  הימנעות • התמודדות ממוקדת הימנעות • רומינציה • מחשבות פולשניות • מחשבות אילו • אשמת שורדים • האשמה עצמית (אנ') • האשמה (אנ') • אשמה (רגש) |  |
| תגובת דחק | דחק • תגובת הילחם או ברח • מערכת העצבים הסימפתטית • ציר ה-HPA • עומס אלוסטטי |  |
| הפרעות | הפרעות הקשורות לטראומה וגורמי דחק • נפגע חרדה • הפרעת דחק חריפה • הפרעת דחק פוסט-טראומטית • הפרעה פוסט-טראומטית מורכבת • טראומה משנית • הפרעת הסתגלות • הפרעת חרדה • התקף חרדה • ביעותי לילה • נדודי שינה • דיסוציאציה • פלשבק • הפרעת דה-פרסונליזציה • הפרעת דה-ריאליזציה |  |
| גורמי חוסן | חוסן נפשי • רשת חברתית • דתיות • מודל רגישות-דחק • מודלים של תורשה, סביבה והתפתחות • סטטוס חברתי • שונות קצב לב |  |
| התמודדות | התמודדות • צמיחה פוסט-טראומטית • תמיכה חברתית • עזרה עצמית • פעילות גופנית • טכניקות הרפיה • מדיטציה טרנסצנדנטלית • אימוני נשימה • הסחת דעת • אסקפיזם |  |
| תרופות | תרופות נוגדות דיכאון • סרטרלין • פרוקסטין • ונלפקסין • פלואוקסטין • קנאביס |  |
| טיפול נפשי | טיפול בהפרעת דחק פוסט-טראומטית • עזרה ראשונה פסיכולוגית • מודל מעש"ה • קבוצת תמיכה • טיפול קוגניטיבי-התנהגותי • טיפול קוגניטיבי-התנהגותי ממוקד בטראומה (אנ') • טיפול בעיבוד קוגניטיבי • EMDR • תרפיית חשיפה ממושכת |  |
| עמותות | ער"ן • נט"ל |  |
מוזס נגמוטו

מוזס ויראסאמי נָגָמוּטוּ (באנגלית: Moses Veerasammy Nagamootoo; בטמילית: மோசே வீரசாமி நாகமுத்து, נולד ב-30 בנובמבר 1947 בווים, מחוז ברביס) הוא פוליטיקאי וסופר גיאני ממוצא טמילי, כיהן כראש ממשלת גיאנה בין השנים 2015 – 2020. הוא עורך דין ומורה בהכשרתו.
ביוגרפיה

נגמוטו נולד בשנת 1947 בכפר וים במאזור ברביס שבמזרח גיאנה, אז גיאנה הבריטית (כיום מחוז איסט ברביס קורנטיין). הוא בן למשפחה טמילית הודו-גיאנית. אביו היה נגמוטו ראמהסוואמי, דייג, ואמו - גנגאמה לבית צ'ונו. הוריו ניהלו חנות לדגים. הם שלחו את בנם ללמוד בבית הספר היסודי הסקוטי "אוקלין סקוטס סקול" אחר כך בבתי הספר התיכוניים "רוז הול" ו"מקיף קורנטיין".
בשנות ה-60 של המאה ה-20 התחיל נגמוטו קריירה של מורה ולימד בשנים 1964–1967 בתיכון קורנטיין שבו למד קודם לכן. פוטר אחרי שלימד שיעור על תורת האבולוציה של דרווין. בהמשך הקים עם שותף את התיכון הפרטי ד'אדווארדס-"רוסיניול" שבו לימד כלכלה ואזרחות בריטית (חוקה). אחרי שגילה שחיתויות של המנהל רב איתו קשות וקיים בית ספר אחר בתוך מקדש הודי בסביבה.
עזב אחרי ריב קשה עם המנהל. אחרי זמן מה עזב את ההוראה לטובת עבודה עיתונאית בעיתון המפלגה הפרוגרסיבית Mirror Newspaper שהעורכת הראשית שלו הייתה ג'נט ג'אגן. מאוחר יותר היה לעורך דין.
בשנת 1992 הוא נבחר לאספה הלאומית של גיאנה כנציג של המפלגה הפרוגרסיבית של העם PPP ובהמשך כיהן כשר ההסברה וכשר הממשל המקומי. הוא שירת בתפקידים אלה בימי הנשיאים צ'די ג'גן, סם הינדס, ג'נט ג'ייגן ובהרט ג'גדאו. הוא התפטר מן המשרד בשנת 2000 ונשאר חבר בפרלמנט עד 2011.
בקונגרס באוגוסט 2008 נבחר נגמוטו במקום החמישי חמישי בבחירות לוועד המרכזי של מפלגת PPP. היו שמועות כי הוא יהיה מועמד מפלגת PPP לבחירות לנשיאות ב-2011. הוא התפטר מן המפלגה שאליה הצטרף עוד ב-1964, ובאותה שנה חבר למפלגת האופוזיציה "הברית למען שינוי"
מטעם מפלגה זו המורכבת מבני אתניות שונות, כולל פליטי PPP, נבחר מחדש לפרלמנט. הוא נימק את עזיבתו את PPP בכך שהיה צריך לבחור בין מפלגה שהפכה למושחתת ולטובת ארצו.
בעקבות ניצחון האופוזיציה בבחירות הכלליות במאי 2015 הושבע נגמוטו ב-20 במאי 2015 כראש ממשלה וסגן נשיא ראשון
הוא הרכיב ממשלה בת 16 שרים.
נגמוטו משתדל להיאבק בקיטוב האתני-גזעי בחברה הגיאנית.
ביוגרפיה > פעילותו הספרותית

מוזס נגמוטו חיבר ב-2001 את הרומן Hendree's Cure ("הריפוי של הנדרי") המתאר את עולם הדייגים הטמילים שחיו בכפר ווים בקורנטיין, גיאנה, בנשים 1950–1960.
חייו הפרטיים

נגמוטו נשוי החל משנת 1971 לסיטה, שהייתה אהבתו הראשונה בבית הספר. להם 4 ילדים:אנג'לה, מריה, אדלה ומוזס ארנסטו וכמו כן 5 נכדים.
הערות שוליים

1 2  guyana inc
1 2  2016 T.Brühwiller
| --- | --- |
בקרת זהויות :  GND: 133012190  ISNI: 0000 0000 2651 5177  LCCN: n84001903  VIAF: 25993351   WorldCat (עם VIAF): 25993351
ליגת הקיץ של ה-NBA

| --- | --- |

 שם מלא:  לאס וגאס - Las Vegas Summer League יוטה - Utah Jazz Summer League סקרמנטו - California Classic Summer League
 תחום:  כדורסל
 ארגון:  התאחדות הכדורסל הלאומית
 מדינות:  ארצות הברית ארצות הברית קנדה קנדה
 קבוצות:  לאס וגאס - 32 יוטה - 4 סקרמנטו - 4
 תקופת הפעילות:  אורלנדו - 2002 (הופסקה ב-2018) לאס וגאס - 2004 יוטה - 2015 סקרמנטו - 2018 – הווה
 אלופה נוכחית:  לאס וגאס - פורטלנד טרייל בלייזרס
 מפעל גבוה:  ליגת ה-NBA
  אתר האינטרנט הרשמי של ליגת הקיץ של ה-NBA
ליגת הקיץ של ה-NBA הוא שם כולל לתחרויות של ליגות כדורסל אמריקניות חצי מקצועניות אשר מאורגנות על ידי ליגת ה-NBA לאחר סיום העונה בליגה.
מטרתן של הליגות היא לתת במה לשחקנים צעירים מתוך ה-NBA ומחוצה לו, על מנת שיצברו ניסיון וישתפרו לקראת תחילתה של העונה החדשה. בעבור שחקנים רבים מחוץ ל-NBA, מהווה ליגת הקיץ במה המשמשת לחשיפתם בפני סקאוטים מכל רחבי העולם. ליגת הקיץ נחשבת להתחלת הדרך ב-NBA עבור שחקנים שנבחרו בָּדראפט או כאלה המעוניינים להצטרף לליגה מבלי להיבחר בְּדראפט.
הליגות מתחילות לפעול בתחילת יולי, לאחר דראפט ה-NBA, וכוללות שלושה מפעלים רשמיים, שנערכים בשלוש ערים שונות ברחבי ארצות הברית: ליגת הקיץ של יוטה ג'אז שבה משתתפות ארבע קבוצות, ליגת הקיץ של סקרמנטו שבה משתתפות ארבע קבוצות, והמפעל המרכזי, ליגת הקיץ של לאס וגאס, שבה משתתפות כל 30 קבוצות ה-NBA. ליגת הקיץ בלאס וגאס היא היחידה שנקראת באופן מילולי "ליגת הקיץ של ה-NBA", על אף ששלושתן נמצאות תחת פיקוחה של הליגה.
מבנה וחוקים

לכל ליגה מספר קבוצות ומספר משחקים שונה. לעומת זאת, ישנם כמה חוקים כלליים החלים על כל הליגות:
סגלי הקבוצות נקבעים על ידי הסכמים חד פעמיים בין הקבוצות לשחקנים, והם צריכים להיסגר לפני פתיחת הליגה.
כל קבוצה רשאית להחתים על חוזה כל שחקן חופשי (אנ') לאחר סיום ליגת הקיץ, ללא קשר לקבוצה ששיחק בה במהלך הליגה.
ישנם שני סוגים של משחקים: משחקי טורניר ומשחקים שאינם חלק מהטורניר.
המשחקים אורכים 40 דקות כל אחד, ולא 48 כפי שנהוג ב-NBA.
הארכה אורכת 2 דקות. במשחקים שאינם חלק מהטורניר כל הארכה שבאה אחרי ההארכה הראשונה תסתיים בשיטת מוות פתאומי (אנגלית: "Sudden death") - הקבוצה הראשונה לקלוע סל מנצחת.
מבנה וחוקים > מבנה ליגת הקיץ של יוטה ג'אז

בליגה זו משחקות ארבע קבוצות קבועות - יוטה ג'אז, בוסטון סלטיקס, פילדלפיה 76' וסן אנטוניו ספרס. הליגה לא מכתירה אלופה אלא מפגישה בין כל ארבע הקבוצות במשך שלושה ימים פעילים מתוך ארבעה (ישנה הפסקה של יום אחד בין יום המשחקים האחרון לשניים הראשונים), שבהם יש שני משחקים בכל יום.
מבנה וחוקים > מבנה ליגת הקיץ המקצוענית של אורלנדו

בליגה זו שיחקו שמונה קבוצות משתנות ושתיים קבועות - אורלנדו מג'יק בצבע כחול ובצבע לבן, שהן מארחות הטורניר. במשך ששת הימים הראשונים של התחרות כל קבוצה שיחקה חמישה משחקים, וביום האחרון, הנקרא "יום האליפות", התקיימו משחקי דירוג על מקומות 1, 3, 5, 7 ו-9 בין הקבוצות שסיימו את ששת הימים הראשונים במיקום שעליו משחקים או מקום אחד מתחתיו. בסופו של יום זה הוכתרו אלופה ו-MVP של הטורניר. הליגה חדלה להתקיים בקיץ 2018.
מבנה וחוקים > מבנה ליגת הקיץ של לאס וגאס

בליגה זו משחקות 32 קבוצות NBA משתנות ונבחרת של שחקנים מקבוצות שונות בליגת הפיתוח של ה-NBA. בחמשת הימים הראשונים כל קבוצה משחקת שלושה משחקים במסגרת הטורניר, ואז נערך דירוג לפי שיטה מיוחדת שבה מקבלים נקודה על כל רבע שנוצח על ידי הקבוצה. הקבוצות שמדורגות במקומות 9–24 בסיום שלושת המשחקים הראשונים משחקות בסיבוב הראשון בשיטה שבה הקבוצה המדורגת במקום 9 משחקת נגד מקום 24, 10 משחקת נגד 23 וכן הלאה. לכל סיבוב נוקאאוט שכזה (ישנם חמישה בסך הכל, כולל חצי הגמר והגמר) מוקדש יום אחד.
הקבוצות שמדורגות במקומות 1–8 נכנסות ישר לסיבוב השני, כשנשארות 16 קבוצות שמשחקות באותה שיטה, כשהמנצחות בסיבוב הראשון מדורגות לפי המיקום הגבוה יותר מהדירוג של הקבוצות ששיחקו אחת נגד השנייה בסיבוב הראשון. ברבע הגמר הקבוצות משחקות באותה שיטה, כך גם בחצי הגמר ובגמר. לאחר הגמר מוכרזים האלופה, ה-MVP של הליגה וה-MVP של האליפות. בליגה זו משוחקים גם משחקים שלא במסגרת הטורניר, כדי לממש את מטרתו המקורית של הטורניר – צפייה של סקאוטים ותצוגת יכולות משחק של כל השחקנים.
היסטוריה של המפעלים השונים

ליגות קיץ התקיימו באמריקה במשך שנים רבות, הבולטות שבהן שלא נתייחס אליהן כאן היו בדטרויט, לוס אנג'לס, בוסטון, אטלנטה, ניו יורק וסן אנטוניו. ליגות אלו אף פעם לא התקיימו באופן מסודר וגם לא תחת פיקוחה הרשמי של ליגת ה-NBA, עד הקמת ליגת הקיץ של לאס וגאס, שהייתה הליגה הראשונה הנתמכת על ידי הנהלת ה-NBA והקומישינר שלה וגם מוכרת רשמית על ידי הליגה ומאורגנת על ידה. להלן ההיסטוריה של הליגות אשר משוחקות כיום תחת מסגרת ליגות הקיץ של ה-NBA.
היסטוריה של המפעלים השונים > ליגת הקיץ של יוטה ג'אז

ליגה זו היא ליגת הקיץ הראשונה שנוסדה בענף הכדורסל בארצות הברית בהקשר של ה-NBA. הוקמה כמפעל שנקרא טורניר הרי הרוקי (אנגלית: Rocky Mountain Revue) כשהכוונה היא למעין תערוכת כישרונות שמתקיימת בצורת ליגה. מפעל זה התקיים לראשונה בקיץ של 1984, ואורגן על ידי קבוצת יוטה ג'אז מה-NBA. שם המפעל הושפע ממיקומה של יוטה בסמיכות להרי הרוקי במרכז ארצות הברית, שגם הופיעו בסמלה של יוטה ג'אז בין 1996 ל-2016. בשנותיו הראשונות שימש הטורניר כמפעל קשרי קהילה של הקבוצה, שבו השתתפו קבוצות כדורסל של קולג'ים מהאזור. המשחקים התקיימו באולמות של תיכונים וקולג'ים באזור ובאולמה של יוטה, הדלתא סנטר. לקראת עונת 1990 הוזמנו שלוש קבוצות NBA להשתתף במפעל עם סגלים משלהן, יחד עם הג'אז. במהלך כ-20 השנים שלאחר מכן השתתפו בין 4 ל-16 קבוצות NBA בטורניר בכל קיץ, כשמשתתפות בה לעיתים קבוצות מחוץ לליגה, כמו נבחרת הכדורסל של איראן ובורג'יו קבאלגרי, כמו גם נבחרות מליגת הפיתוח של ה-NBA. המפעל המשיך להתקיים עד שנת 2008, שלאחריה נסגר בגלל חוסר במשתתפים. לבסוף המפעל הוקם מחדש בעונת 2015 תחת מסגרת ליגות הקיץ של ה-NBA, כטורניר משני בו משחקות ארבע קבוצות על פני ארבעה ימים הנקרא "ליגת הקיץ של יוטה ג'אז".
היסטוריה של המפעלים השונים > ליגת הקיץ המקצוענית של אורלנדו

הליגה הראשונה שהשתתפות קבוצות NBA בה היוותה חלק ממטרתה המקורית הייתה ליגת הקיץ המקצוענית של אורלנדו, שנוסדה בקיץ שלאחר עונת 2000/2001 ב-NBA. הליגה הייתה אחת משלוש הליגות המרכזיות של תחילת שנות ה-2000, כשהשתיים האחרות היו הליגה שביוטה ועוד ליגה בבוסטון. הליגה באורלנדו התחילה להכתיר אלופות רק בעונת 2013, כשהראשונה שבהן הייתה קבוצת ליגת הקיץ של אוקלוהמה סיטי ת'אנדר. בסיום עונת 2017/2018 התחרות הופסקה, ובמקומה נוסדה ליגת הקיץ של סקרמנטו, תחת הכותרת "ליגת הקיץ קליפורניה קלאסיק" (באנגלית: California classic summer league).
היסטוריה של המפעלים השונים > ליגת הקיץ של לאס וגאס

ליגת הקיץ של לאס וגאס הוקמה ביוזמתו של סוכן השחקנים והמנהלים וורן לגארי, שדחף להקמת ליגת קיץ מרוכזת ורשמית של ה-NBA. לגארי שוחח על הרעיון להקים ליגה בלאס וגאס עם סגן הנשיא של הליגה לענייני כדורסל, שבתורו העביר זאת לקומישינר ה-NBA דאז, דייוויד סטרן, שסירב בתוקף לרעיון. לאחר ארבע שנים של ניסיונות כושלים של לגארי לשכנע את העומד בראש ה-NBA, הוא הצליח להיפגש איתו בפברואר 2004 ולשכנע אותו לתת אור ירוק למיזם, מה שלבסוף אכן קרה, עקב טיעוניו של לגארי בנוגע למס הנמוך בלאס וגאס ובנוגע לפוטנציאל התיירותי והכישרוני שטמון בעיר. סיבה משמעותית נוספת לאשרור קיום הליגה באזור שמהותו כאזור הימורים ושעשועים פוגעת בתדמית הליגה היה סוף-שבוע האולסטאר שהיה מתוכנן להתקיים בעיר בשנת 2007. לעונה הראשונה של הליגה הצליח לגארי לגייס שש קבוצות, שארבעה מהמנהלים הספורטיביים שלהן יוצגו על ידו: בוסטון, קליבלנד, פיניקס, דנבר, וושינגטון ואורלנדו, שהחזיקה בבחירה מספר 1 בדראפט 2004, דווייט הווארד, שאכן שיחק באותה שנה בלאס וגאס - דבר שהעלה את קרנה של הליגה החדשה. החסות הראשונה של הליגה הייתה מחברת ריבוק. המשחקים התקיימו באולם הקוקס פביליון (אנגלית: Cox Pavilion) באוניברסיטת נבדה בלאס וגאס (UNLV).
בעונה הבאה הליגה העלתה את כמות הצופים שלה מכ-8,000 לכ-20,000, ולליגה נוספו 12 קבוצות נוספות. בעונת 2006 כמות הצופים עלתה לכ-27,000, והליגה חתמה לראשונה על הסכם חסות עם שותפה מסחרית רשמית של ה-NBA, חברת טושיבה. עונת 2007 היוותה קפיצת מדרגה מסחרית מבחינת הליגה, לאחר שכשקבוצת ניו יורק ניקס הצטרפה לליגה נחתם הסכם זכויות שידור של המשחקים עם ערוץ הטלוויזיה שלה, MSG Network. בנוסף ל-MSG גם גוף השידור הרשמי של הליגה, NBA TV, שידר מלאס וגאס באותה עונה. בנוסף, המשחקים התרחבו לאולם המרכזי בקמפוס, מרכז תומאס ומאק (אנגלית: The Thomas & Mack Center). הליגה הלכה והתפתחה, עד שבעונת 2013 מספר הצופים הגיע לכ-62,000, ומספר הקבוצות ל-22. על פי לגארי, נכון לשנת 2014, עלויות התפעול הכוללות של הליגה מגיעות לכמיליון דולרים, וההשפעה הכלכלית שלה על העיר לאס וגאס מסתכמת בכ-30 מיליון דולרים. מאז עונת 2015 משתתפות בליגה 24 קבוצות, שמשחקות 67 משחקים על פני אחד עשר ימים. מאז עונת 2015 מקבלת הליגה חסות מחברת סמסונג. האלופה לעונת 2015 הייתה קבוצת ליגת הקיץ של סן אנטוניו ספרס, שאימנה בקי האמון, שבעונת ה-NBA שקדמה לליגה הפכה לאישה הראשונה שמשמשת בתפקיד עוזרת מאמן ב-NBA.
אלופות ופרסים > MVP ליגת הקיץ של וגאס

| שנה | לאום | שחקן | עמדה | קבוצה |
| --- | --- | --- | --- | --- |
| 2012 | ארצות הברית  | דמיאן לילארד (MVP משותף) | רכז | פורטלנד טרייל בלייזרס |
2012: 
| ארצות הברית  | ג'וש שלבי (MVP משותף) | רכז | ממפיס גריזליס |  |

| 2013  | ליטא  | יונאס ולנצ'יונאס | סנטר | טורונטו ראפטורס |

| 2014  | ארצות הברית  | גלן רייס ג'וניור | קלע | וושינגטון ויזארדס |

| 2015  | ארצות הברית  | קייל אנדרסון | סמול פורוורד | סן אנטוניו ספרס |

| 2016  | ארצות הברית  | ג'ריאן גרנט | רכז | שיקגו בולס |

| 2017  | ארצות הברית  | לונזו בול | רכז | לוס אנג'לס לייקרס |
| 2018 | ארצות הברית  | ג'וש הארט | קלע | לוס אנג'לס לייקרס |
| 2019 | קנדה | ברנדון קלארק | פאוור פורוורד | ממפיס גריזליס |
| 2021 | ארצות הברית | דביון מיטשל (MVP משותף) | רכז | סקרמנטו קינגס |
| 2021 | ארצות הברית | קאם תומאס (MVP משותף) | קלע | ברוקלין נטס |
| 2022 | ארצות הברית | קיגן מארי | פאוור פורוורד | סקרמנטו קינגס |
| 2023 | ארצות הברית | קאם ויטמור | סמול פורוורד | יוסטון רוקטס |
אלופות ופרסים > תוצאות לפי עונה

| שנה | ליגה | אלופה | תוצאת הגמר | סגנית | ה-MVP של הליגה | ה-MVP של הגמר |
| --- | --- | --- | --- | --- | --- | --- |
| 2013 | אורלנדו | אוקלהומה סיטי ת'אנדר | 85–77 | יוסטון רוקטס | ג'רמי לאמב | ג'רמי לאמב |
| 2013 | לאס וגאס | גולדן סטייט ווריורס | 91–77 | פיניקס סאנס | יונאס ולנצ'יונאס | איאן קלארק |
| 2014 | אורלנדו | פילדלפיה 76' | 91–75 | ממפיס גריזליס | אלפריד פייטון | אלפריד פייטון |
| 2014 | לאס וגאס | סקרמנטו קינגס | 77–68 | יוסטון רוקטס | גלן רייס ג'וניור | ריי מקאלום |
| 2015 | אורלנדו | ממפיס גריזליס | 75–73 (הארכה) | אורלנדו מג'יק (לבן) | ארון גורדון | ארון גורדון |
| 2015 | לאס וגאס | סן אנטוניו ספרס | 93–90 | פיניקס סאנס | קייל אנדרסון | ג'ונתן סימונס |
| 2016 | אורלנדו | אורלנדו מג'יק (לבן) | 87–84 (הארכה) | דטרויט פיסטונס | ארינזה אונואקו | ארינזה אונואקו |
| 2016 | לאס וגאס | שיקגו בולס | 84–82 (הארכה) | מינסוטה טימברוולבס | ג'ריאן גרנט | טיוס ג'ונס |
| 2017 | אורלנדו | דאלאס מאבריקס | 83–81 (הארכה) | דטרויט פיסטונס | - | - |
| 2017 | לאס וגאס | לוס אנג'לס לייקרס | 110–98 | פורטלנד טרייל בלייזרס | לונזו בול | קייל קוזמה |
| 2018 | סקרמנטו | גולדן סטייט ווריורס |  | מיאמי היט | - | - |
| 2018 | לאס וגאס | פורטלנד טרייל בלייזרס | 91–73 | לוס אנג'לס לייקרס | ג'וש הארט | קיי.ג'יי מקדניאל |
1 2 3 4  ליגת הקיץ של אורלנדו מכתירה MVP אחד בלבד
ישראלים בליגת הקיץ

בליגה השתתפו מספר ישראלים לאורך השנים, הראשון מבניהם היה מאיר טפירו שהופיע במדי המיאמי היט בליגת הקיץ של אורלנדו (2003) ושנה מאוחר יותר גם יניב גרין זכה לכבוד כשהופיע בליגת הקיץ של מינסוטה במדי הדטרויט פיסטונס. אחריהם הופיעו גם יותם הלפרין במדי סיאטל סופרסוניקס (2006, ליגת הקיץ ביוטה) וליאור אליהו (2007 במדי יוסטון רוקטס ו-2012, עם המינסוטה טימברוולבס), שון דאוסן (וושינגטון ויזארדס ב-2016 וברוקלין נטס ב-2018), איגור קולשוב (מינסוטה ב-2018) ויובל זוסמן (קליבלנד קאבלירס ב-2019) שהופיעו כולם בליגת הקיץ של לאס וגאס. עמרי כספי (סקרמנטו קינגס 2009 ו-2010), גל מקל (דאלאס מאבריקס 2013 ו-2014) וטי ג'יי ליף (אינדיאנה פייסרס ב-2017 ו-2018) הופיעו בליגת הקיץ לאחר שחתמו על חוזים מובטחים בקבוצותיהם.
שחקנים ישראלים נוספים שהופיעו בליגות הקיץ השונות: דייוויד בלו בליגת הקיץ של לונג ביץ' במדי סקרמנטו ב-2004 ובמדי ממפיס גריזליס בליגת הקיץ של לאס וגאס ב-2007, סילבן לנדסברג ב-2010 (סקרמנטו) וב-2012 (מינסוטה) וטי ג'יי קליין במדי המילווקי באקס ב-2018 ו-2019.
בליגת הקיץ של 2021 שיחקו ים מדר ומקס היידגר, מדר עבור הבוסטון סלטיקס והיידגר עבור האטלנטה הוקס, בעוד הווישנגטון וויזארדס החליטו כי דני אבדיה לא יישתתף בליגת הקיץ. ב-2022 הופיע גבי צ'אצ'אשוילי במדי אלופת ה-NBA גולדן סטייט ווריורס, לאחר שעבר מחנה מקדים, בעוד ים מדר ויתר על הזימון שקיבל מבוסטון.
הערות שוליים

↑  ליגת הקיץ: חוקים ופורמט, האתר הרשמי של ליגת הקיץ של ה-NBA, פורסם ב-11 ביוני 2014
↑  פירוט על ליגת הקיץ של יוטה ג'אז, האתר הרשמי של יוטה ג'אז, 16 במאי 2016
1 2  ליגת הקיץ של לאס וגאס 2015: חוקים, פורמט ושוברי שוויון, האתר הרשמי של ליגת הקיץ של ה-NBA, פורסם ב-12 ביוני 2015
1 2  ג'רלד זוורלינג, איך וורן לגארי הפך את לאס וגאס למוקד ליגות הקיץ של ה-NBA, אתר בליצ'ר ריפורט, 16 ביולי 2014
↑  בקי האמון שוב עשתה היסטוריה: הוליכה את סן אנטוניו לזכייה בליגת הקיץ, באתר וואלה, 21 ביולי 2015
↑  רועי וינברג, ‏שומע, מדר? ליגת הקיץ של ה-NBA יוצאת לדרך, באתר ONE‏, 8 באוגוסט 2021
↑  מערכת וואלה! ספורט‏, פתיחה פושרת: שון דאוסון פתח את ליגת הקיץ בווגאס עם 6 נקודות, באתר וואלה, 10 ביולי 2016
↑  מערכת וואלה! ספורט‏, איגור קולשוב ישחק בליגת הקיץ במדי מינסוטה, באתר וואלה, 24 ביוני 2018
↑  תומר איזנמן, ‏יובל זוסמן יחל הלילה את ליגת הקיץ עם קליבלנד, באתר ONE‏, 1 ביולי 2019
↑  עמרי מנהיים, ‏לצד קומינגה: צ'אצ'אשווילי בסגל הווריירס, באתר ערוץ הספורט, 29 ביוני 2022
↑  יעקב מאיר, ים מדר יישאר עם הנבחרת ולא ייצא לליגת הקיץ עם בוסטון, באתר ישראל היום, 24 ביוני 2022
מוטיב יהודי

| --- | --- |

 מידע כללי
 צייר:  אריה ארוך
 תאריך יצירה:  1961
 טכניקה וחומרים:  טכניקה מעורבת על בד
 ממדים בס"מ
 אורך:  65
 רוחב:  50
 נתונים על היצירה
 מיקום:  אוסף יוסף חכמי, הפניקס חברה לביטוח
"מוטיב יהודי" (1961) הוא ציור מאת הצייר הישראלי אריה ארוך.
הציור הוא חלק מסדרה של עבודות, אותן יצר ארוך בשנים 1961-1966, המבוססות על דימויים מתוך "הגדת סראייבו", מן המאה ה-14. בציור מתוארת צורה אובאלית כפולה, המאזכרת את הדימוי של לוחות הברית. הצורה מתוארת על רקע מוזהב כשמעליה מרחפת קשת אפורה. צורות אלו מלאות בשרבוטים וחריטות בעיפרון בדרגות שונות של כהות. סביב המלבן המוזהב מופיעה מעין מסגרת של מרובעים.
גדעון עפרת פירש את האיקונוגרפיה של הציור ואת הדימוי המרכזי שבו כלוחות הברית וסביבם מוטבים נוספים בעלי משמעות מאטפיזית:
שני עיגולים זעירים בראש שני הלוחות הקמורים מתקשרים לעיגולי השמש (עלי זהב) והירח מהציור "הבריאה, הגדת סראייבו" מ-1966. צמד העיגולים הזעירים כופה גם דימוי של שדיים. כך או אחרת, ציור מפתח זה מלמד שהמלבן המשורבט או המנוקד, שיופיע מכאן ואילך מתחת לקשתותיו של ארוך, הוא גלגולם של לוחות הברית ושל נשיות או אימהות.
דוד שפרבר מצא כי המוטיב קשת מעל ריבוע נמצא בדגמים עתיקים יותר כסמל של שער השמיים והוא מופיע למשל  על מטבעות מתקופת מרד בר כוכבא ועל קיר בית הכנסת בדורה אירופוס כתיאור של עקדת יצחק.
הערות שוליים

↑  עפרת, גדעון, בספרייתו של אריה ארוך, בבל, 2001, עמ' 110-113.
↑  שפרבר, דוד, ‏עקדת הבנים והנפתם, 10.11.2008, באתר קולך
מוקוקיידים

| מוקוקיידים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: שפמנונאים
משפחה:: מוקוקיידים
שם מדעי
 Mochokidae ‏ג'ורדן, 1923

מוקוקיידים (שם מדעי: Mochokidae) היא משפחת דגים החיים במקווי מים מתוקים טרופיים ביבשת אפריקה.
דגים אלה בעלי גוף שטוח ומנומר באפור בעלי אורך מקסימלי של 72 ס"מ. הם שוכני קרקעית איטיים וחלקם בעלי יכולת להתהפך, כנראה כדי לתפוס מזון בקלות.
חלק ממינים אלו הם דגי אקווריומים שכיחים. הם מסננים בעזרת פיהם חלקיקי מזון מהקרקעית ועוזרים לנקות את המים.
סוגים

סוג ומין יחיד Acanthocleithron chapini
Atopochilus
סוג ומין יחיד Atopodontus adriaensi
Chiloglanis
Euchilichthys
Microsynodontis
סוג ומין יחיד Mochokiella paynei
Mochokus
Synodontis - בו שפמנון מתהפך מכותם
מגתריים

| מגתריים |
| --- | --- |
 שלד של מגתריום
תקופה
סוף אוליגוקן-סוף פליסטוקן, כ-23,000,000–11,000 שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פילוסאים
משפחה:: מגתריים
שם מדעי
 Megatheriidae ‏גריי, 1821
תחום תפוצה


Pronothrotherium
מגתריים (שם מדעי: Megatheriidae) היא משפחה נכחדת של עצלני קרקע ענקיים מסדרת הפילוסאים. הם חיו באמריקה הדרומית, וכמה מהמינים גם היגרו לאמריקה הצפונית בתקופת האוליגוקן עד לסוף הפליסטוקן לפני 23 מיליון שנה עד ללפני 11,000 שנה.